Müzakirə:Azərbaycan ədəbiyyatı

message: Avestanın Azərbaycan Ədəbiyyatına və ümumiyyətlə azərbaycanlı adlandırdığımız Azərbaycan türklərinə dəxlinin olmasına şübhəli yanaşıram. Avesta irandilli xalqların qədim ədəbiyyat nümunəsidir. Bu səbəbdən bizə dəxli ola bilməz. Əgər Avestanı Azərbaycan ədəbiyyatının nümunəsi sayırıqsa deməli özümüzü irandilli  və ya farsdan dönmə hesab edirik. Bu səbəbdən də Avestayla bağlı iddiaların məqalədən çıxarılmasını təklif edirəm Ayrıca bu gün əlimizdə olan Avesta Zərdüştün Avestası deyil, Sasanilər dövründə hazırlanmış Avestadır ki, onun da yalnız Qatlar hissəsinin bəzi (ən qədim vəö mürəkkəb, həmçinin monist) hissələri Midiya maqları və Zərdüştə, dolayısıyla Azərbaycana aid edilir. Ayrıca Azərbaycan (alban) ədəbiyyatının erkən nümayəndəsi və Cavanşirin saray şairi olan Dəvdəklə bağlı bir hissəinin məqaləyə əlavə edilməli olduğunu düşünürəm. --sefer azeri 21:38, 30 İyul 2010 (UTC)
 Sizinlə razı deyiləm. --►Safir yüzüklü Ceklimesaj 12:02, 1 sentyabr 2011 (UTC)
replies: text: Dəvdəklə bağlı deyə bilmərəm, amma bu sahəyə heç də yad olmayan birisi kimi deməliyəm ki, Avesta açıq-aydın ari (Hind-Avropa) izlərini daşıyan əsərdir. --N KOzi  FORUM 12:08, 1 sentyabr 2011 (UTC)
replies: text: :Bir əsər başqa dildədirsə bu o demək deyil ki, Azərbaycan ədəbiyyatı nümunəsi deyil. Əliyar Səfərli və Xəlil Yusifli həmmüəllifi olduqları Azərbaycan Ədəbiyyatı Tarixi dərsliyində Avestanın müəllifinin azərbaycanlı olması haqqında neçə-neçə qədim və müasir ərəb və fars tarixçilərinin adlarını qeyd etmişdir.--samral müzakirə 21:39, 12 dekabr 2014 (UTC)

message: Məqalə düzgün qurulmayıb. Dövrləşmə də qəti düzgün deyil. Dövrləşmə belə olmalıdır:
#Qədim dövr (b.e.ə. - XII əsr)
#Orta dövr (XIII - XVI əsrlər)
#Yeni dövr (XVII - 1920)
##mərhələ (XVII - XVIII)
##mərhələ (XIX əsr)
##mərhələ (1900-1920)
#Ən yeni dövr (1920-h.h.)
##mərhələ (1920-1950)
##mərhələ (1950-h.h.)
Yeni dövrün 3-cü mərhələsində 1 əlavə mövzu da AXC dövrü ədəbiyyatdır. Və Ən yeni dövr özü də mövzuca 3 yerə bölünür:
#Sovet ədəbiyyatı
#Cənub ədəbiyyatı
#Mühacirət ədəbiyyatı.--samral müzakirə 21:52, 12 dekabr 2014 (UTC)
replies: text: ::, bu məqaləni təkmilləşdirsəz tam sevinərəm,--Azerifactory (müzakirə) 22:28, 20 sentyabr 2018 (UTC)
replies: text: :Azerifactory, söz vermirəm, amma çalışaram.--samral müzakirə 08:01, 21 sentyabr 2018 (UTC)
thread_title:  Dövrləşmə 

message: Düşünürəm ki, məqalənin yazılmasında əsas kimi AMEA Tarix İnstitutunun nəşri olan "Yeddi cildlik Azərbaycan tarixi"nin əsas götürülməsi gələcəkdə məqalənin problemli məqalə kimi yenidən işlənməsinə zərurət yarada və ya ümumilikdə neytrallıq poxuntusuna yol verilmiş məqalələr sırasına aid edilərək mübahisələrə yol aça bilər. Azərbaycan ədəbiyyat tarixi ilə bağlı çoxlu sayda tədiqiatlar aparılıb, mövzu ilə bağlı üçcildlik nəşr edilib, həmçinin hər dövr və dövrə aid mühüm hadisələr və şəxslər haqqında da çoxlu sayda elmi araşdırma, monoqrafiya və məqalələr vardır. Düşünürəm ki, həmin mənbələrin istifadə edilməsi daha yaxşı olardı. Bundan əlavə, "Mifologiya və folklor" başlığında Qafqaz Albaniyası ədəbiyyatından bəhs edilməsini də düzgün hesab etmirəm. Məncə həmin bölmədə Azərbaycan folkloru (nağıllar, əfsavə və miflər, atalar sözlər tapmacalar və sair) haqqında məlumat verilməli, albanlarla bağlı bölmə isə ayrıca "Qafqaz Albaniyasında yazı və ədəbiyyat" başlığı altında verilməlidir. Hörmətlə --sefer azeri 08:09, 14 noyabr 2017 (UTC)
replies: text: , əgər bu barədə yardım etmək istəyirsinizsə, buyurun. Amma Yeddi cildlik Azərbaycan tarixi digər mənbələr kimidir. Neytrallıq və yox, mən onu obyektiv sayıram. Bundan əlavə bu cildləri məqalənin əsası kimi istifadə edirəm. Əlbəttə, bununla iş bitmir amma "fundament" yaratmaq lazımdır.--Azerifactory (müzakirə) 16:32, 14 noyabr 2017 (UTC)

text: , siz bu məqaləni düzəldə bilərsiz?--Azerifactory (müzakirə) 09:09, 28 yanvar 2018 (UTC)
replies: text: ::::, bu məqalə haqqda nə təklifiniz var? Siz az.ədəbiyyatını yaxşı bilirsiz.--Azerifactory (müzakirə) 06:09, 11 iyun 2018 (UTC)
replies: text: :::::, pis deyil. Zaman-zaman da genişlənər. --Araz Yaquboglu (müzakirə) 16:20, 11 iyun 2018 (UTC)
thread_title:  Yeddi cildli Azərbaycan tarixi 

message: Bu məqalədə 2 dənə əlyazma var, ikisi də fars dilindədir. Halbuki məqalə Azərbaycan ədəbiyyatına aiddir. Kommonsdakı Azerbaijani manuscripts kateqoriyasında 195 ədəd şəkil var. Bunlardan niyə istifadə edilmir?--Abutalub (müzakirə) 19:36, 19 sentyabr 2018 (UTC)
thread_title:  [https://commons.wikimedia.org/wiki/Category:Azerbaijani_manuscripts]